VIGAN CITY --- Saanen a matungpal ti inar- arapaap ti maysa a lolo a napintas a biag para iti apo na nga ubing a lalaki kalpasan a natay gapu ti pannakalmes na iti karayan idiay Bantay, ilocos Sur.
Ti biktima ket ni Mark James Mendoza, 11- anyos, grade 5 a taga Barangay Tay- ac iti nasao nga ili.
Maibasar iti nakalap nga impormasyon, napan nagdigos iti karayan ti biktima kadduana ti gayyem na a saanen a nainaganan pay ngem mapapati a naikaglis ket naipan iti nauneg a parte ti karayan.
Nupay ginandat a salbaren ti gayyem na babaen iti panangalana iti sanga a pangguyudan na koma kenkuana ngem limned metten ti biktima.
Nagpaarayat ti gayyem ti biktima kadagiti barangay tanod ken naipaayan iti first aid sakbay a naipan iti ospital ngem saan dan a nasalbar pay agsipud ta naideklarar a dead on arrival.
Ti biktima ket pinanawan dagiti nagannak na kalpasan ti panagsinada isu't gapuna a ti lolo na ti nangpadakkel kenkuana.
ilo_Latn ilo_Latn ilo_Latn ilo_Latn ilo_Latn ilo_Latn